REGOLAMENT TAL-KUMMISSJONI (KE) Nru 1169/2008
tal-25 ta' Novembru 2008
li jemenda r-Regolament (KE) Nru 1449/2007 rigward id-dati għat-tressiq tal-applikazzjonijiet għal liċenzji tal-importazzjoni fl-2008 fil-kuntest tal-kwoti tariffarji li jirrigwardaw iz-zokkor
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 1234/2007 tat-22 ta' Ottubru 2007 li jistabbilixxi organizzazzjoni komuni ta' swieq agrikoli u dwar dispożizzjonijiet speċifiċi għal ċerti prodotti agrikoli (ir-Regolament Waħdieni dwar l-OKS) (1), u partikolarment l-Artikolu 148(c) flimkien mal-Artikolu 4 tiegħu,
Billi:
(1)
L-Artikolu 5 tar-Regolament tal-Kummissjoni (KE) Nru 1449/2007 tas-7 ta’ Diċembru 2007 li jidderoga mir-Regolamenti (KE) Nru 2402/96, (KE) Nru 2058/96, (KE) Nru 2375/2002, (KE) Nru 2305/2003, (KE) Nru 950/2006, (KE) Nru 955/2005, (KE) Nru 969/2006, (KE) Nru 1100/2006, (KE) Nru 1918/2006, (KE) Nru 1964/2006, (KE) Nru 1002/2007 u (KE) Nru 508/2007 f'dak li jirrigwarda d-dati għat-tressiq tat-talbiet u l-ħruġ ta' ċertifikati tal-importazzjoni fl-2008 fil-kuntest tal-kwoti tariffarji li jikkonċernaw il-patata ħelwa, il-lamtu tal-manjoka, iċ-ċereali, ir-ross, iz-zokkor u ż-żejt taż-żebbuġa, u li jidderoga mir-Regolamenti (KE) Nru 1445/95, (KE) Nru 1518/2003, (KE) Nru 596/2004 u (KE) Nru 633/2004 f'dak li jirrigwarda d-dati għat-tressiq taċ-ċertifikati tal-esportazzjoni fl-2008 fl-oqsma tal-laħam taċ-ċanga, tal-laħam tal-majjal, tal-bajd u tal-laħam tat-tjur (2) jipprovdi deroga għall-2008 rigward id-dati għat-tressiq tal-applikazzjonijiet għal liċenzji tal-importazzjoni fil-kuntest tal-kwoti tariffarji taz-zokkor.
(2)
Ir-Regolament tal-Kummissjoni (KE) Nru 950/2006 tat-28 ta' Ġunju 2006 li jistipula regoli dettaljati għall-applikazzjonijiet fis-snin tas-suq 2006/2007, 2007/2008 u 2008/2009 għall-importazzjoni u r-raffinar tal-prodotti taz-zokkor taħt ċerti kwoti tariffarji u ftehimiet preferenzjali (3), kif emendat bir-Regolament (KE) Nru 892/2008 (4), fetaħ kwoti tariffarji ġodda bin-numri tas-serje 09.4331 sa 09.4437. Jeħtieġ li d-deroga rigward id-dati għat-tressiq tal-applikazzjonijiet għal liċenzji tal-importazzjoni tkun estiża għal dawn il-kwoti l-ġodda, u li għaldaqstant ikun emendat ir-Regolament (KE) Nru 1449/2007.
(3)
Il-miżuri pprovduti f’dan ir-Regolament huma skont l-opinjoni tal-kumitat ta’ ġestjoni għall-organizzazzjoni komuni tas-swieq agrikoli,
ADOTTAT DAN IR-REGOLAMENT:
Artikolu 1
Artikolu 5(1) tar-Regolament (KE) Nru 1449/2007 għandu jinbidel bit-test li ġej:
“1. B'deroga mill-Artikolu 4(2) tar-Regolament (KE) Nru 950/2006, għas-sena 2008, ma jistgħux jitressqu applikazzjonijiet għal liċenzji tal-importazzjoni ta' prodotti tas-settur taz-zokkor fil-kuntest tal-kwoti 09.4331 sa 09.4351, 09.4315 sa 09.4320, 09.4324 sa 09.4328, 09.4365, 09.4366, 09.4380, 09.4390 u 09.4431 sa 09.4437, wara s-13:00, ħin ta' Brussell, tal-Ġimgħa t-12 ta' Diċembru 2008.”
Artikolu 2
Dan ir-Regolament għandu jidħol fis-seħħ fit-tielet jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, 25 ta’ Novembru 2008.